hotchpotch/miracl-hf-unified huggingface dataset:
พระธรรมวโรดม (เซ่ง อุตฺตโม)
พระธรรมวโรดม นามเดิม เซ่ง ฉายา อุตฺตโม เป็นพระภิกษุฝ่ายธรรมยุติกนิกาย ดำรงสมณศักดิ์เป็นพระราชาคณะเจ้าคณะรองคณะใต้ อดีตเจ้าอาวาสวัดราชาธิวาสราชวรวิหาร
พระธรรมวโรดม มีนามเดิมว่า เซ่ง ภูมิลำเนาเดิมอยู่บ้านทะเลน้อย ตำบลปากคลอง อำเภอควนขนุน จังหวัดพัทลุง เกิดเมื่อวันที่ 2 มกราคม พ.ศ. 2423 ตรงกับวันอาทิตย์ ขึ้น 3 ค่ำ เดือนยี่ ปีมะโรง บิดาชื่อตี๋ มารดาชื่อสุข
พ.ศ. 2437 ได้บรรพชาเป็นสามเณร ที่วัดมัชฌิมาวาส (จังหวัดสงขลา) แล้วย้ายไปอยู่วัดคงคาสวัสดิ์ ในจังหวัดพัทลุง เมื่อทราบว่าพระสงฆ์คณะธรรมยุตได้มาตั้งอยู่ที่นั้น ต่อมาท่านลาสิกขาบท จน พ.ศ. 2442 จึงอุปสมบทที่วัดวัง จังหวัดพัทลุง (บางตำราว่าวัดมัชฌิมาวาส จังหวัดสงขลา) โดยมีพระครูวิสุทธิโมลี (จันทร์ จนฺทสิริ) เป็นพระอุปัชฌาย์ พระครูธรรมจักการาม (เทพ ฐิติญาโณ) เป็นพระกรรมวาจาจารย์ อุปสมบทแล้วย้ายกลับมาอยู่วัดคงคาสวัสดิ์ ใน พ.ศ. นั้น พระศิริธรรมมุนี (ม่วง รตนทฺธโช) เจ้าคณะมณฑลนครศรีธรรมราชได้มาตรวจการคณะสงฆ์ ได้คัดเลือกพระภิกษุ 7 รูป ให้ศึกษาที่มหามกุฏราชวิทยาลัย เพื่อจะได้กลับมาสอนเผยแพร่ภาษาไทยที่ภูมิลำเนาของตน พระเซ่งเป็นรูปหนึ่งที่ได้รับคัดเลือกไปด้วย ในช่วงแรกได้จำพรรษาที่วัดมกุฏกษัตริยารามราชวรวิหาร ต่อมาพระเจ้าน้องยาเธอ กรมหมื่นวชิรญาณวโรรส โปรดให้ย้ายมาอยู่วัดบวรนิเวศวิหาร ได้ช่วยเหลืออุปฐากพระองค์จนได้รับแต่งตั้งเป็นพระครูฐานานุกรม
พ.ศ. 2452 ท่านได้ทำทัฬหีกรรมที่วัดบวรนิเวศวิหาร โดยมีสมเด็จพระมหาสมณเจ้า กรมพระยาวชิรญาณวโรรส เป็นพระอุปัชฌาย์ พระเทพเมธี (จู อิสฺสรญาโณ) เป็นพระกรรมวาจาจารย์ ได้รับฉายาว่า อุตฺตโม
พระธรรมวโรดมได้ศึกษาพระปริยัติธรรมในสำนักสมเด็จพระมหาสมณเจ้า กรมพระยาวชิรญาณวโรรส เป็นหลัก และศึกษากับนายนาถบ้าง แล้วเข้าสอบจนได้เป็นเปรียญตามลำดับดังนี้
นอกจากการศึกษาพระปริยัติธรรมแล้ว พระธรรมวโรดมยังได้รับการศึกษาอบรมงานต่าง ๆ ทั้งที่เป็นธุระส่วนพระองค์และกิจพระศาสนา ตามที่สมเด็จพระมหาสมณเจ้าทรงมอบหมาย ท่านเรียนรู้งานเหล่านั้นได้เป็นอย่างดี เข้าใจการงานทุกอย่าง จนบริหารการวัดให้เรียบร้อยก้าวหน้าเป็นที่พอพระทัยสมเด็จพระมหาสมณเจ้าฯ
พระธรรมวโรดม มีความเชี่ยวชาญด้านปริยัติธรรมอย่างมาก สามารถค้นคว้าคัมภีร์แล้วเรียบเรียงมาเทศนาได้อย่างลึกซึ้ง จับใจผู้ฟัง จนแม้แต่สมเด็จพระมหาสมณเจ้ายังทรงเลื่อมใสและนับถือยกย่องให้เป็นพระธรรมกถึก และพระบาทสมเด็จพระมงกุฎเกล้าเจ้าอยู่หัวได้ทรงแต่งตั้งท่านเป็นพระคณาจารย์โทในทางแสดงธรรม มีตำแหน่งเทียบเท่าเจ้าคณะเมือง มีประกาศเมื่อวันที่ 7 สิงหาคม พ.ศ. 2456 แล้วเลื่อนเป็นพระคณาจารย์เอก (เทียบเท่าเจ้าคณะมณฑล) มีประกาศเมื่อวันที่ 18 พฤษภาคม พ.ศ. 2458
นอกจากนี้ ท่านยังเป็นผู้ตรวจชำระพระไตรปิฎกและอรรถกถาภาษาบาลี และเป็นกรรมการในการสอบนักธรรมสนามหลวงด้วยพระธรรมวโรดม ให้ความสำคัญกับการก่อสร้างและซ่อมแซมถาวรวัตถุอย่างมาก ภายในวัดราชาธิวาสวิหาร ท่านได้บูรณะพระอุโบสถ ศาลาการเปรียญ และตำหนักพระบาทสมเด็จพระจอมเกล้าเจ้าอยู่หัว ในต่างจังหวัด ท่านได้ร่วมก่อสร้างวัดหลายแห่งในภาคใต้ เช่น วัดสามแก้วและวัดเสกขาราม จังหวัดชุมพร วัดเขาทอง จังหวัดพัทลุง วัดโภคาจุฑามาตย์ จังหวัดกระบี่ วัดนิกรชนาราม จังหวัดปัตตานี เป็นต้น พระธรรมวโรดม อาพาธด้วยโรคมะเร็งที่ลำคอ เข้ารับการรักษาที่โรงพยาบาลศิริราชและโรงพยาบาลจุฬาลงกรณ์ โดยสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงรับเป็นผู้ป่วยในพระราชานุเคราะห์โดยตลอดทั้ง 8 เดือนที่เข้ารับการรักษา แม้จะเกิดทุกขเวทนาอย่างรุนแรง แต่ท่านก็ทรงสติดีโดยตลอด ไม่มีความกระวนกระวาย อาการอาพาธของท่านทรงและทรุดเรื่อยมาจนถึงแก่มรณภาพอย่างสงบเมื่อวันที่ 13 ตุลาคม พ.ศ. 2485 เวลา 18:15 น. สิริอายุ 63 พรรษา 41
หญ้าเหล็กขูด
หญ้าเหล็กขูด มีชื่อสามัญภาษาอังกฤษหลายชื่อ ได้แก่ frog fruit, sawtooth fogfruit, turkey tangle เป็นพืชในวงศ์ Verbenaceae และเป็นพืชพื้นเมืองในอเมริกาใต้และสหรัฐ พบได้ในเขตร้อนทั่วโลก นิยมปลูกเป็นพืชคลุมดิน ทางภาคใต้ของไทยนำส่วนเหนือดินไปลวกจิ้มน้ำพริก
กล้วยหก
กล้วยหก หรือกล้วยยูนนาน เป็นพืชพื้นเมืองในจีนและเป็นอาหารที่สำคัญของช้างเอเชีย เป็นกล้วยที่สูงที่สุดในประเทศไทย พบมากทางภาคเหนือ หัวปลีเป็นสีม่วงเข้มหัวปลีนำมาทำอาหาร ผลกินได้มีเมล็ดมาก
ซอแทจีแอนด์บอยส์
ซอแทจีแอนด์บอยส์ () เป็นบอยแบนด์สัญชาติเกาหลี ซึ่งเป็นวงดนตรีวงแรกประสบความสำเร็จอย่างสูงสุดวงแรกในอุตสาหกรรมดนตรีเกาหลีใต้ยุคใหม่
ภายหลังจากมีการยุบวง ซินาวี ในปี 2534 ซอ แทจีก็หันเหตั้งวงดนตรีเพลงแดนซ์โดยตั้งชื่อวงว่า ซอแทจีแอนด์บอยส์ (서태지와 아이들) กับนักเต้น อี จูโน (이주노) และ ยัง ฮย็อน-ซ็อก โดยซอ แทจีได้เป็นผู้นำมิดิ เทคโนโลยี มาใช้ในเพลงเป็นครั้งแรกในเกาหลีใต้ในช่วงต้นยุค 90 และได้เริ่มทดลองนำเสียงมิดิแบบต่างๆในการสร้างแนวเพลงใหม่ๆที่ไม่เคยได้ฟังมาก่อน โดยในขั้นต้นเขาไม่มีแผนที่จะตั้งวงดนตรีแนวแดนซ์ แต่อย่างไรก็ตามวงซอแทจีแอนด์บอยส์กลับประสบความสำเร็จอย่างน่าประหลาดใจ
เป็นซิงเกิลเปิดตัวของวงซอแทจีแอนด์บอยส์ ซึ่งประสบความสำเร็จอย่างล้นหลาม และยังเป็นเพลงที่ได้รับการกล่าวถึงในวงการเพลงเกาหลีจนปัจจุบัน เพลงนัน อาราโยเป็นเพลงแนวนิวแจ็กสวิง โดยเพลงนี้สร้างสถิติอยู่ในชาร์ตอันดับ 1 ยาวนานถึง 17 สัปดาห์ ก่อนจะถูกทำลายสถิติด้วยเพลง Lies ของ บิกแบง ที่ขึ้นอันดับ 1 นาน 18 สัปดาห์
อัลบั้มที่สองนั้นดำเนินไปในแนวที่แตกต่าง ในขณะที่เพลงส่วนใหญ่ในอัลบัมประกอบไปด้วยเพลงแดนซ์ แต่เพลงฮายอกามีองค์ประกอบไปในเพลงร็อกและเมนทัล
อัลบั้มที่สามของพวกเขามีความเป็นเมทัลหนักๆและเป็นเป็นร็อคมากขึ้น ความเป็นเพลงแดนซ์แทบจะหายไปจากอัลบั้มยกเว้นในเพลง บัลแฮรึล กุ่มกู่มยอ (발해를 꿈꾸며, Dreaming of Balhae) เป็นเพลงแนวอัลเทอร์เนทีฟ โดยเพลงแสดงให้เห็นถึงความหวังในการรวมชาติของเกาหลี แต่เพลงก็ทำให้เกิดการโต้แย้งอย่างมากคือเพลง คโยซิล อีเดอา (교실 이데아, Class Idea) ด้วยเดทเมทัลที่น่าประทับใจโดย อัน ฮึง-ชัน แห่งวงแคลช เพลงคโยซิล อีเดอา ได้วิพากษ์วิจารย์ระบบการศึกษาของเกาหลีอย่างหนักและล้างสมองเยาวชนของเกาหลี นี่เป็นครั้งแรกที่กอให้เกิดข้อโต้เถียงอย่างมากมายเกี่ยวกับวงซอแทจีแอนด์บอยส์ พวกเขาถูกกล่าวหาว่าซ่อนข้อความลับเกี่ยวกับลัทธิซาตานในเพลงของพวกเขา ถึงแม้ว่าสื่อสารมวลชนกระแสหลักในเวลาต่อมาจะอ้างแหล่งที่มาของข้อกล่าวหาเหล่านั้นมาจากพยานหลักฐานที่ไม่เป็นสาระอย่างมาก แต่อาการตื่นตระหนกทางใจของประชาชนก็ยากที่จะกำจัดไปให้หมดสิ้น
อัลบั้มที่สี่ของพวกเขาก่อให้เกิดข้อโต้เถียงเพิ่มขึ้นอีกมากมายในเพลง "Come Back Home" โดยการเข้าไปเกี่ยวข้องกับแกงค์เพลงแร็พเหล่าร้ายของเกาหลี ซึ่งทำให้วัยรุ่นเกาหลีใต้ที่ออกมาเร่ร่อนอย่างมากมายกลับสู่บ้านของพวกเขา เพลงพิลซึง (필승, "Must Triumph") ได้รับความนิยมอย่างมากด้วยเพลงแนวอัลเทอร์เนทีฟและการตะเบ็งเสียง ส่วนเพลง ซีแดยูคัม (시대유감, "Regret of the Times") เกือบจะถูกแบนจาก คณะกรรมการจริยธรรมการแสดงแห่งเกาหลี (한국공연윤리위원회, ปัจจุบันคือ '한국영상물관리위원회'คณะกรรมการจัดการวิดิทัศน์แห่งเกาหลี) สำหรับเนื้อเพลงที่มีเนื้อหาไม่เหมาะสมกับเยาวชน ซึ่งการกระทำดังกล่าวได้รับปฏิกิริยาสะท้อนกลับอย่างรุนแรงจากเหล่าแฟนคลับ และทำให้ระบบ "การเซ็นเซอร์ล่วงหน้า" (사전심의제) ถูกยกเลิกไปในเดือนกรกฎาคม พ.ศ. 2539 ซึ่งบางส่วนก็มีผลมาจากเหตุการณ์นี้
วงซอแทจีแอนด์บอยส์ได้ยุบวงในเดือนมกราคม พ.ศ. 2539 ในขณะที่วงได้รับความนิยมถึงขีดสุด การประกาศยุบวงได้สร้างความผิดหวังให้กับแฟนคลับนับล้านในเกาหลีใต้ โดยซอ แทจี ได้ไปพักอาศัยอยู่ในสหรัฐอเมริกาภายหลังจากการยุบวง อี จู-โน และ ยัง ฮย็อน-ซ็อก ได้ตั้งบริษัทเพลงหลังจากนั้น โดยตัว ยัง เองประสบความสำเร็จอย่างมากกับค่ายเพลงวายจีเอ็นเตอร์เทนเมนต์ ภายหลังจากการประกาศยุบวง ซอแทจีแอนด์บอยส์ได้ปล่อยอัลบั้ม Goodbye Best Album ซึ่งเป็นเพียงอัลบั้มเดียวที่รวมเพลงของวงซอแทจีแอนด์บอยส์ ในหนังสือเล่มเล็กมีข้อความเขียนว่า "ใช่ มันยังไม่สิ้นสุดความรักของพวกเราจะยังมีต่อไปและมันยังไม่จบลง"
เพอริเนียลบอดี
เพอริเนียลบอดี () หรือเอ็นกล้ามเนื้อกลางของฝีเย็บ (central tendon of perineum) เป็นก้อนกล้ามเนื้อเส้นใย (fibromuscular mass) ทรงพีระมิดในแนวกลางของฝีเย็บ (perineum) ณ ที่เชื่อมระหว่างสามเหลี่ยมอวัยวะเพศและทางเดินปัสสาวะ (urogenital triangle) และสามเหลี่ยมทวารหนัก พบทั้งในชายและหญิง ในชาย เพอริเนียลบอดีพบระหว่างกระเปาะองคชาติ (bulb of penis) กับทวารหนัก ในหญิง พบระหว่างช่องคลอดและทวารหนัก และอยู่หน้าห่างจากทวารหนักราว 1.25 เซนติเมตร
เพอริเนียลบอดีสำคัญต่อความแข็งแรงของพื้นเชิงกราน โดยเฉพาะในหญิง การขาดระหว่างคลอดนำไปสู่การขยายของช่องระหว่างขอบอิสระด้านหน้าของกล้ามเนื้อยกเอไน (levator ani) ทั้งสองข้าง จึงโน้มเอียงให้หญิงเกิดมดลูก ไส้ตรงหรือกระทั่งกระเพาะปัสสาวะยื่น
มุนีร อัลฮะดาดี
มุนีร อัลฮะดาดี มุฮัมมัด () ออกเสียงแบบภาษาสเปนว่า มูนีร์ เอล ฆาดาดิ โมฆามัด () หรือที่รู้จักกันดีในชื่อ มูนีร์ (Munir) นักฟุตบอลอาชีพชาวสเปนเชื้อสายโมร็อกโก ปัจจุบันเล่นในตำแหน่งกองหน้า สังกัดบาเลนเซีย ในลาลีกา สเปน โดยย้ายมาจากบาร์เซโลนาในแบบยืมตัว
อัลฮะดาดีเกิดเมื่อวันที่ 1 กันยายน ค.ศ. 1995 ในเมืองซานโลเรนโซเดเอลเอสโกเรียลในแคว้นมาดริด โดยทั้งพ่อและแม่เป็นชาวโมร็อกโกที่อพยพมาอาศัยอยู่ที่ประเทศสเปน
เริ่มต้นจากการเป็นนักฟุตบอลเยาวชนของอัตเลตีโกมาดริด ด้วยวัย 12 ขวบ จากนั้นจึงถูกปล่อยให้กับราโยมาฆาดาออนดา ซึ่งเป็นสโมสรเล็ก ๆ ซึ่งอยู่ห่างจากสนามฝึกซ้อมของอัตเลตีโกมาดริดไปเพียง 20 นาที เมื่อปี ค.ศ. 2010 ซึ่งที่สโมสรแห่งนี้ อัลฮะดาดีได้ลงเล่น 30 นัด แต่ยิงประตูได้มากถึง 32 ประตู โดยมีแมวมองจากหลายสโมสรให้ความสนใจ ทั้งแมนเชสเตอร์ซิตีในอังกฤษ บาร์เซโลนา และเรอัลมาดริด 2 สโมสรใหญ่ในสเปน
ในที่สุดก็เป็นบาร์เซโลนาที่ได้ตัวอัลฮะดาดีไป โดยแมวมองของสโมสรที่ส่งข้อความไปยังผู้บริหารหลังจากที่ได้เห็นการเล่นของอัลฮะดาดีแล้ว และหัวหน้าผู้ฝึกสอนชุดเยาวชนของสโมสรถึงกับเก็บเสื้อผ้ามาดูการเล่นของอัลฮะดาดี ด้วยตนเอง ในนัดที่ราโยมาฆาดาออนดา พบกับบรูเนเต ซึ่งอัลฮะดาดีสามารถทำแฮตทริกได้อีกด้วยทั้งเท้าซ้ายและขวา รวมถึงการโหม่ง
ในบาร์เซโลนา ชุดเบ อัลฮะดาดีได้มีโอกาสลงเล่นอย่างสม่ำเสมอต่อเนื่องมาตลอดก่อนการเปิดฤดูกาล โดยสามารถทำประตูได้ถึง 4 ประตูจากการแข่งขันนัดอุ่นเครื่องทั้งหมด 5 นัด ประกอบกับสถานการณ์ในทีมชุดใหญ่ที่กองหน้าอย่างลุยส์ ซัวเรซ ยังถูกแบน และเนย์มาร์ ก็ยังไม่หายจากอาการบาดเจ็บ อัลฮะดาดีจึงได้รับโอกาสจากลุยส์ เอนรีเก ผู้จัดการทีมของบาร์เซโลนา ให้ลงเล่นในตำแหน่งตัวจริงของสโมสร
ในต้นฤดูกาล 2016–17 อัลฮะดาดีได้ย้ายไปบาเลนเซียในแบบยืมตัว เป็นเวลาหนึ่งฤดูกาล โดยถือเป็นส่วนหนึ่งของสัญญาที่บาร์เซโลมาได้ซื้อตัวปาโก อัลคาเซร์ กองหน้าจากบาเลนเซียมา โดยในฤดูกาลก่อนหน้านั้น อัลฮะดาดีได้ยิงประตูให้กับบาร์เซโลนาได้ทั้งหมด 8 ประตู จากการลงเล่นทุกรายการ 25 นัด
เวิร์กเกอร์สเตเดียม
เวิร์กเกอร์สเตเดียม () ตั้งอยู่ที่เมืองปักกิ่ง ประเทศจีน
ในปี ค.ศ. 1990 สนามกีฬาแห่งนี้เป็นสนามกีฬาหลักของกีฬาเอเชียนเกมส์ ครั้งที่ 11 ที่จีนเป็นเจ้าภาพ
เซนจูรีเบรก
ในทางสนุกเกอร์ เซนจูรีเบรก (, ในบางครั้งเรียกว่า ton) เป็นการทำ 100 หรือหนึ่งร้อยคะแนนขึ้นไปในการแทงไม้เดียวโดยไม่มีพลาด ผู้เล่นต้องแทงลูกแดงและลูกสีสลับกัน การทำคะแนน 100 จะต้องทำในภายในตาเดียวบนโต้ะในระหว่างเกมเท่านั้น การทำฟาวล์โดยฝ่ายตรงข้ามจะไม่นับรวมคะแนนของผู้เล่น
ในกรณีคะแนนเซนจูรีเบรกสูงสุดคือ 147 (แม็กซิมัมเบรก) ประกอบด้วย 15 แดง 15 ดำและหกสีที่เหลือ; เหลือง เขียว น้ำตาล น้ำเงิน ชมพูและดำ ซึ่งหมายความว่าได้เซนจูรีเบรกแค่ครั้งเดียวพร้อมกับได้เฟรม หากบนโต๊ะเหลือน้อยกว่า 10 แดง (รวมทั้งหนึ่งฟรีบอล) คะแนนก็เหลือ 99 ก็จะไม่นับเป็นเซนจูรีเบรก
ตอนนี้มีเซนจูรีเบรกมากกว่า 20,000 ครั้งในการแข่งขันอาชีพ ในปี 2014 นีล รอเบิร์ตสัน กลายเป็นคนแรกที่ทำเซนจูรีเบรกมากกว่า 100 ครั้งในฤดูกาลเดียว ในขณะที่ผู้เล่นอื่นอีก 50 คนมีการทำเซนจูรีเบรกในการเล่นอาชีพเช่นกัน รอนนี โอซุลลิแวน ได้ทำเซนจูรีเบรกในการเล่นอาชีพมากที่สุด โดยทำได้มากกว่า 900 ครั้ง
ปีเตอร์ ฮิกส์
ปีเตอร์ ฮิกส์ () เป็นนักฟิสิกส์เชิงทฤษฎีชาวอังกฤษ โดยได้รับรางวัลโนเบลสาขาฟิสิกส์ร่วมกับฟร็องซัว อ็องแกลร์ในปี ค.ศ. 2013 ในการค้นพบทฤษฎีกลไกของฮิกส์ (Higgs mechanism) ซึ่งสนับสนุนความเข้าใจเรื่องการกำเนิดมวลของอนุภาคต่าง ๆ โดยทฤษฎีดังกล่าวได้รับการยืนยันจากการค้นพบอนุภาคมูลฐานฮิกส์ จากการทดลองโดยใช้เครื่องชนอนุภาคขนาดใหญ่ (LHC) ในเซิร์น ตรวจวัดโดยเครื่อง ATLAS และ CMS
ไฟนอลแมสคิวเรด
"ไฟนอลแมสคิวเรด" () เป็นเพลงของวงดนตรีร็อกชาวอเมริกัน ลิงคินพาร์ก รวมอยู่ในสตูดิโออัลบั้มชุดที่หกของวง "เดอะฮันติงปาร์ตี" เป็นเพลงลำดับที่สิบเอ็ด และเป็นซิงเกิลที่สามในอัลบั้ม เพลงออกเผยแพร่เป็นครั้งแรกในเอ็มทีวี ในวันที่ 8 มิถุนายน พ.ศ. 2557 โปรดิวซ์โดย ไมค์ ชิโนดะ และ แบรด เดลสัน และผู้ร่วมผลิต อีมิล เฮย์นี
มิวสิกวิดีโออย่างเป็นทางการของ "ไฟนอลแมสคิวเรด" กำกับโดย มาร์ก เพลลิงตัน (Mark Pellington) ถูกแผยแพร่เป็นครั้งแรกในเอ็มทีวีเมื่อวันที่ 29 กรกฎาคม พ.ศ. 2557 วิดีโอเนื้อเพลงของเพลงนี้ถูกแผยแพร่ออกมาก่อนหน้านี้แล้ว ทั้งในหน้าเฟซบุ๊กของลิงคินพาร์ก และในรูปแบบดิจิตอลดาวน์โหลดเมื่อวันที่ 10 มิถุนายน พ.ศ. 2557
การประกวดเพลงยูโรวิชันปี 1966
การประกวดเพลงยูโรวิชันปี 1966 เป็นการประกวดร้องเพลงโดยจัดขึ้นที่เมืองลักเซมเบิร์ก ประเทศลักเซมเบิร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Merci, Chérie ขับร้องโดย Udo Jürgens ตัวแทนจากออสเตรีย
สถานีวิทยุโทรทัศน์แห่งชาติลักเซมเบิร์ก เป็นแม่ข่ายในการออกอากาศ โดยออกอากาศไปยังประเทศดังต่อไปนี้
หม่ำ
หม่ำ เป็นการถนอมอาหารแบบอีสานประเภทหนึ่ง เป็นการนำเนื้อสัตว์มาสับรวมกับเครื่องใน กระเทียม ข้าวคั่ว เกลือ นำไปยัดไส้หรือถุงน้ำดี หมักไว้ 5-6 วันจนมีรสเปรี้ยว ถ้าหมักในถุงน้ำดีจะได้หม่ำรูปกลม ถ้าหมักในไส้จะได้หม่ำรูปท่อน แต่เดิมใช้ถนอมเนื้อวัวที่เหลือจากการล้มวัว โดยใช้เนื้อวัวที่มีคุณภาพดีกว่าที่ใช้ทำไส้กรอกอีสาน ปัจจุบันมีที่ทำจากเนื้อหมูด้วย
มีหม่ำอีกชนิดหนึ่งเรียกหม่ำไข่ปลา เป็นการนำไข่ปลามาผสมกับน้ำซาวข้าวหรือน้ำมะพร้าวพอให้เป็นสีขาวขุ่น แล้วนำมาผสมกับกระเทียม เกลือ ข้าวเหนียว หมักไว้ 2-3 วัน รับประทานได้ นิยมใช้ไข่ปลายี่สก
การประกวดเพลงยูโรวิชันปี 1967
การประกวดเพลงยูโรวิชันปี 1967 เป็นการประกวดร้องเพลงโดยจัดขึ้นที่เมืองเวียนนา ประเทศออสเตรีย จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ Puppet on a String ขับร้องโดย Sandie Shaw ตัวแทนจากสหราชอาณาจักร
เครือข่ายวิทยุโทรทัศน์ออสเตรีย เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
การประกวดเพลงยูโรวิชันปี 1968
การประกวดเพลงยูโรวิชันปี 1968 เป็นการประกวดร้องเพลงโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ La, la, la ขับร้องโดย Massiel ตัวแทนจากสเปน
บีบีซี เป็นแม่ข่ายในการออกอากาศ และเป็นครั้งแรกที่ออกอากาศในระบบภาพสี โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
ไชโป๊
ไชโป๊ หรือ หัวไชโป๊ เป็นผักกาดหัวดอง มีสองแบบคือดองเค็มซึ่งเป็นการโรยเกลือสลับกับผักกาดหัวเป็นชั้นๆ ทับด้วยของหนัก ใช้เวลาประมาณ 10 วัน อีกแบบคือใชโป๊หวาน นำหัวผักกาดมาตากแดดตอนกลางวัน ตอนกลางคืนเรียงในบ่อ โรยเกลือสลับ ทำสลับระหว่างตากแดดและหมักเกลือ 5-6 วัน จึงนำไปดองแบบดองเค็ม ตากแดด 3-4 แดด จากนั้นโรยน้ำตาลทรายแดง ผงโป๋ยกั๋ก เหล้าจีน ขยำให้เข้ากัน อัดใส่ไหหมักไว้ 1 เดือน ไชโป๊นี้ทำอาหารได้หลายชนิด เช่น ใส่ไข่เจียว ยำกับพริก มะนาวดอง ใส่ในผัดไทยและก๋วยเตี๋ยวชากังราว
มิชิโอะ คะกุ
มิชิโอะ คะกุ (; เกิด 24 มกราคม ค.ศ. 1947) เป็นนักฟิสิกส์เชิงทฤษฎีลูกครึ่งญี่ปุ่น-อเมริกัน ปัจจุบันเป็นศาสตราจารย์สอนอยู่ที่ City College of New York เขามีผลงานที่เป็นหนังสือทางฟิสิกส์หลายเล่ม และปรากฏตัวทางวิทยุและโทรทัศน์บ่อยครั้งในประเทศสหรัฐอเมริกา อีกทั้งเขายังได้เขียนบล็อกและบทความออนไลน์อีกด้วย
ในอดีตเขาได้เขียนหนังสือทางฟิสิกส์และสร้างชื่อเสียงให้เขาเอาไว้ 2 เล่ม คือ "Hyperspace" ซึ่งเป็นหนังสือที่ขายดีที่สุดของเขาในประเทศสหรัฐอเมริกา โดยได้รับการโหวตเลือกจาก "The New York Times ในปี ค.ศ. 1994 " และ "The Washington Post" ส่วนในอังกฤษหนังสือที่สร้างชื่อเสียงให้เขาคือ "Parallel Worlds" และทำให้เขาได้รับรางวัล Samuel Johnson Prize ในปี ค.ศ. 2005
ปัจจุบันหนังสือที่ขายดีและสร้างชื่อเสียงให้เขามีทั้งหมด 3 เล่ม ได้แก่ Physics of the Impossible (2008), Physics of the Future (2011) และ The Future of the Mind (2014) โดยได้รับการยืนยันจาก The New York Times Best Seller
นอกจากนี้เขายังได้รับเชิญจากรายการสารคดีชื่อดัง อาทิ BBC, Discovery Channel, History Channel และ Science Channel ให้ไปเป็นแขกรับเชิญของรายการอีกด้วย
เค็นจิ ฮนนะมิ
เค็นจิ ฮนนะมิ (; ; 23 มิถุนายน ค.ศ. 1964 — ) เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
ฮนนะมิ ได้ยุติการทำผลงานในระดับอาชีพของเขากับทีมโตเกียวเวอร์ดีในการแข่งขันเจลีก
ปัจจุบัน เขาเป็นหัวหน้าผู้ฝึกสอนทีมสโมสรฟุตบอลสเปรันซาโอซะกะ-ทะกะสึกิ ซึ่งเคยทำการฝึกสอนให้แก่นักกีฬาฟุตบอลหญิงทีมชาติไทยที่เข้าร่วมสังกัดสโมสร ในการแข่งขันนะเดะชิโกะลีกคัพ ถึง 3 ราย ซึ่งได้แก่ กาญจนา สังข์เงิน, พิสมัย สอนไสย์ และนภัทร สีเสริม โดยครั้งหนึ่ง เขาเคยให้สัมภาษณ์ผ่านเว็บไซต์โกล.คอม ว่า "สิ่งที่สำคัญ คือการที่เราได้ผู้เล่นที่ดีจากประเทศไทย มาเข้าร่วมทีมของเรา"
การประกวดเพลงยูโรวิชันปี 1969
การประกวดเพลงยูโรวิชันปี 1969 เป็นการประกวดร้องเพลงโดยจัดขึ้นที่เมืองมาดริด ประเทศสเปน จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะในปีนี้มีทั้งหมด 4 เพลง ได้แก่ Vivo cantando ขับร้องโดย Salomé ตัวแทนจากสเปน Boom Bang-a-Bang ขับร้องโดย Lulu ตัวแทนจากสหราชอาณาจักร De troubadour ขับร้องโดย Lenny Kuhr ตัวแทนจากเนเธอร์แลนด์ และ Un jour, un enfant ขับร้องโดย Frida Boccara ตัวแทนจากฝรั่งเศส
สถานีโทรทัศน์แห่งชาติสเปน เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
การประกวดเพลงยูโรวิชันปี 1970
การประกวดเพลงยูโรวิชันปี 1970 เป็นการประกวดร้องเพลงโดยจัดขึ้นที่เมืองอัมสเตอร์ดัม ประเทศเนเธอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 12 เพลง 12 ประเทศ โดยเพลงที่ชนะคือ All Kinds of Everything ขับร้องโดย Dana ตัวแทนจากไอร์แลนด์
มูลนิธิการกระจายเสียงและแพร่ภาพแห่งเนเธอร์แลนด์ เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
การประกวดเพลงยูโรวิชันปี 1971
การประกวดเพลงยูโรวิชันปี 1971 เป็นการประกวดร้องเพลงโดยจัดขึ้นที่เมืองดับลิน ประเทศไอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Un banc, un arbre, une rue ขับร้องโดย Séverine ตัวแทนจากโมนาโก
สถานีวิทยุโทรทัศน์แห่งชาติไอร์แลนด์ เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
กิโยตา
กิโยตา () เป็นเมืองในประเทศชิลี ตั้งอยู่ตอนกลางของแคว้นบัลปาราอิโซ เป็นเมืองหลวงและเมืองที่ใหญ่ที่สุดของจังหวัดกิโยตา เป็นเมืองสำคัญด้านกสิกรรม อยู่ใกล้กับเมืองลากาเลรา โดยผ่านเมืองเล็ก ๆ ที่ชื่อลากรุซ ชาลส์ ดาร์วินเคยกล่าวถึงเกษตรกรรมและทัศนียภาพของเมืองในหนังสือ "The Voyage of the Beagle"
ลาโกอาดูสปาตูส
ลาโกอาดูสปาตูส () เป็นลากูนหรือทะเลสาบน้ำเค็มที่ใหญ่ที่สุดเป็นอันดับ 2 ในละตินอเมริกา และใหญ่ที่สุดของประเทศบราซิล ตั้งอยู่ในรัฐรีอูกรันดีดูซูล ทางตอนใต้ของประเทศบราซิล ลากูนมีความยาว 174 ไมล์ (280 กม.) ส่วนกว้างสุด 44 ไมล์ (70 กม.) และมีพื้นที่ 3,803 ตร.ไมล์ (9,850 กม.) แยกออกจากมหาสมุทรแอตแลนติกโดยคาบสมุทรที่เป็นผืนทรายกว้างราว 5 ไมล์ (8 กม.)
ลากูน
ลากูน หรือ ทะเลสาบน้ำเค็มชายฝั่ง () คือแหล่งน้ำตื้น ๆ ที่แบ่งแยกจากทะเลโดยเกาะสันดอนหรือแนวปะการัง โดยอยู่ขนานกับชายฝั่ง ส่วนมากจะมีทางเปิดสู่ทะเล โดยมากแล้วจะแบ่งเป็นลากูนชายหาดและลากูนอะทอลล์ โดยแยกแยะด้วยทรายและกรวด
เยื่อหุ้มปอดอักเสบ
เยื่อหุ้มปอดอักเสบ () เป็นการอักเสบชนิดหนึ่งของโพรงเยื่อหุ้มปอด โดยเกิดการอักเสบบริเวณรอบๆปอด อาการนี้สามารถเกิดขึ้นได้จากหลายสาเหตุ แต่ทั้งนี้ กรณีที่พบมากที่สุดคือการติดเชื้อไวรัสที่แพร่จากปอดไปยังโพรงเยื่อหุ้มปอด โดยเยื่อหุ้มปอดทั้งสองข้างที่มีการอักเสบ จะเสียดสีกันทุกครั้งที่ปอดขยายตัวจากการหายใจเข้า ซึ่งสามารถทำให้เกิดอาการเจ็บบริเวณหน้าอกในขณะที่หายใจเข้า
อาการของผู้ป่วยอาการนี้ มักจะเกิดขึ้นอย่างฉับพลัน โดยมีอาการเจ็บปวดเหมือนถูกทิ่มแทงภายในบริเวณหน้าอกด้านซ้ายขณะหายใจ และจะยิ่งเจ็บปวดมากขึ้นเมื่อผู้ป่วยไอ, จาม, หัวเราะ หรือ หายใจลึกๆ อาการเจ็บอาจเกิดขึ้นที่จุดๆเดียว หรืออาจแพร่ไปยังบริเวณไหล่หรือหลัง ในบางครั้ง ผู้ป่วยอาจรู้สึกปวดแบบคงตัวบริเวณหน้าอกแทนการเจ็บเป็นครั้งๆ
จากสาเหตุข้างต้นแล้ว อาการเจ็บหน้าอกบริเวณปอด อาจมีอาการอื่นร่วมได้ดังนี้:
มัลลิกา มหาสุข
มัลลิกา บุญมีตระกูล หรือ มัลลิกา บุญมีตระกูล มหาสุข (ชื่อเล่น: ติ่ง, มอลลี่; เกิดเมื่อวันที่ 22 กุมภาพันธ์ พ.ศ. 2516 ที่จังหวัดพะเยา) เป็นกรรมการบริการพรรคประชาธิปัตย์ เป็นรองโฆษกพรรคประชาธิปัตย์ และในอดีตเป็นเลขานุการรัฐมนตรีว่าการกระทรวงวัฒนธรรม เป็นที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร และผู้ประกาศข่าวและพิธีกรรายการร่วมมือร่วมใจ สถานีโทรทัศน์ไอทีวี นอกจากนี้ยังเป็นประธานมูลนิธิมัลลิกาเพื่อประชาชน และประธานชมรมนักรบไซเบอร์ (ขจัดเว็บหมิ่นผิดกฎหมาย)
มัลลิกาเกิดเมื่อวันที่ 22 กุมภาพันธ์ พ.ศ. 2516 ที่อำเภอเชียงม่วน จังหวัดพะเยา มีเชื้อสายไทลื้อ จบการศึกษาจากโรงเรียนปงรัชดาภิเษก โรงเรียนพะเยาพิทยาคม ปริญญาตรีคณะมนุษยศาสตร์ มหาวิทยาลัยรามคำแหง ปริญญาโท วิทยาลัยนวัตกรรมสังคม มหาวิทยาลัยรังสิต ปัจจุบันกำลังศึกษาปริญญาเอก วิทยาลัยนวัตกรรมสังคม สาขาวิชาผู้นำทางสังคม ธุรกิจและการเมือง มหาวิทยาลัยรังสิต
เป็นที่รู้จักจากการเป็นพิธีกรและผู้ประกาศข่าวทางสถานีโทรทัศน์ไอทีวี ต่อมาได้ลาออก และลงสมัครในโดยในการเลือกตั้งเมื่อปี พ.ศ. 2548 สังกัดพรรคมหาชน การเลือกตั้งเมื่อปี พ.ศ. 2550 สังกัดพรรคประชาธิปัตย์ และการเลือกตั้งเมื่อปี พ.ศ. 2554 สังกัดพรรคประชาธิปัตย์ โดยทั้งหมดเป็นการลงสมัคร ส.ส. ในเขตพื้นที่จังหวัดพะเยา แต่ไม่เคยได้รับการเลือกตั้ง
โดยเคยมีประสบการณ์ทางการเมืองเป็นสมาชิกสมัชชาแห่งชาติปี พ.ศ. 2549 หลังการรัฐประหารในกลางปีเดียวกัน และเป็นผู้ช่วย เลขานุการ รัฐมนตรีหลายกระทรวง อาทิ หม่อมราชวงศ์สุขุมพันธุ์ บริพัตร นายธีระ สลักเพชร รัฐมนตรีว่าการกระทรวงวัฒนธรรม และนายจุติ ไกรฤกษ์ รัฐมนตรีว่าการกระทรวงเทคโนโลยีสารสนเทศและการสื่อสาร ล่าสุดได้ประกอบธุรกิจส่วนตัวผลิตภัณฑ์ด้านความงามและเป็นประธานบริหารธุรกิจศูนย์การค้า เป็นต้น
ด้านชีวิตส่วนตัว มัลลิกา บุญมีตระกูล ได้เข้าพิธีมงคลสมรสกับ นายณัฐพล มหาสุข ที่โรงแรมอินเตอร์คอนติเนนตัลกรุงเทพมหานคร เมื่อวันที่ 30 สิงหาคม พ.ศ. 2557 โดยก่อนหน้านั้นเมื่อวันที่ 5 สิงหาคม ปีเดียวกัน สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ประกอบพิธีสมรสพระราชทานแก่คู่บ่าวสาว ณ อาคารชัยพัฒนา สวนจิตรลดา พร้อมการจดทะเบียนสมรส ณ วังสวนจิตรลดา ปัจจุบันเปลี่ยนมาใช้นามสกุลของสามีตามที่ได้จดทะเบียนและนำนามสกุลเดิมจดทะเบียนเป็นชื่อกลางจึงมีชื่อตามบัตรประชาชนใหม่ว่า นางมัลลิกา บุญมีตระกูล มหาสุข
ซักกะนิด
"ซักกะนิด" เป็นเพลงขับร้องโดย ทาทา ยัง จากอัลบั้มชุดที่ 2 ของทาทา ยัง ได้รับความนิยมอย่างมากในปี พ.ศ. 2540 และได้ยินต่อเนื่องมาจนถึงปัจจุบัน จนในปี พ.ศ. 2557 เพลงนี้ได้ถูกนำมาทำดนตรีใหม่ ขับร้องโดย เต็มฟ้า กฤษณายุธ และมีการทำเป็นมิวสิควิดิโอ ในอัลบั้มรวมศิลปิน FRONTAGE FREEFORM
เพลง"ซักกะนิด" เป็นเพลงที่แต่งโดยประชา พงศ์สุพัฒน์ ใช้ในการบันทึกเสียงอัลบั้มชุดที่ 2 ของทาทา ยัง ที่เป็นนักร้องนำในขณะนั้น เผยแพร่ตามสถานีวิทยุครั้งแรกในปี พ.ศ. 2540 และมีการทำเป็นมิวสิควิดีโอแสดงนำโดยประวีณมัย บ่ายคล้อย โดยถือได้ว่าเป็นเพลงที่สร้างชื่อเสียงให้ทาทา ยัง และเปรียบเสมือนเพลงประจำตัวของเธอ ที่จะต้องร้องเพลงนี้ทุกครั้งที่ขึ้นแสดงคอนเสิร์ต
อัลลาห์ ลันจุตคัน อุเซีย สุลต่าน
อัลลาห์ ลันจุตคัน อุเซีย สุลต่าน (โรมัน Allah Lanjutkan Usia Sultanf ยาวี: نڬاراكو, แปลว่า "ขอพระผู้เป็นเจ้าทรงคุ้มครองสุลต่าน") เป็นเพลงคำนับประจำรัฐเประก์
ทำนองเดิมจากเพลงพื้นเมืองของเซเชลส์ที่ได้รับความนิยมในยุคศตวรรษที่ 19 ผู้ประพันธ์ทำนองเพลงนี้คือ ปีแยร์-ฌอง เดอ เบรังเยร์. ต่อมาใช้เป็นเพลงคำนับของสุลต่านแห่งรัฐเประก์ โดย สุลต่านอับดุลเลาะห์, ภายหลังจากการสละราชสมบัติ และถูกลอบปลงพระชนม์.
ค.ศ. 1957 ทำนองของเพลงดังกล่าวได้ใช้เป็นเพลงชาติมาเลเซียที่มีชื่อว่า"เนการากู".
เดวิด นิวเจนต์
เดวิด นิวเจนต์ () นักฟุตบอลอาชีพชาวอังกฤษ ปัจจุบันเล่นในตำแหน่งกองหน้า สังกัดมิดเดิลส์เบรอ
นิวเจนต์มีชื่อเต็มว่า เดวิด เจมส์ นิวเจนต์ (David James Nugent) เกิดเมื่อวันที่ 2 พฤษภาคม ค.ศ. 1985 ที่เมืองไฮตัน เทศมณฑลเมอร์ซีย์ไซด์ ประเทศอังกฤษ เริ่มต้นการเป็นนักฟุตบอลด้วยการเป็นนักฟุตบอลทีมเยาวชนของลิเวอร์พูล และในปี ค.ศ. 1999 ได้ย้ายไปร่วมทีมเบรี
ในต้นปี ค.ศ. 2005 ได้ย้ายไปร่วมทีมเพรสตันนอร์ทเอนด์ในลีกวัน ด้วยค่าตัว 100,000 ปอนด์ และติดทีมชาติอังกฤษชุดอายุต่ำกว่า 21 ปี เป็นครั้งแรก
ในปี ค.ศ. 2007 นิวเจนต์มีโอกาสได้ติดทีมชาติอังกฤษชุดใหญ่เป็นครั้งแรก โดยเล่นในตำแหน่งกองหน้า แทนที่แดร์เรน เบนต์ ของชาร์ลตันแอทเลติก ที่ได้รับบาดเจ็บ ในรายการฟุตบอลยูโร 2008 รอบคัดเลือก ที่อังกฤษต้องไปเยือนอิสราเอล และเป็นนิวเจนต์ที่สามารถยิงประตูได้ในนาทีที่ 93 เป็นประตูที่ 3 ทำให้อังกฤษได้ผ่านเข้ารอบสุดท้ายในที่สุด ซึ่งการติดทีมชาติอังกฤษครั้งนี้ ทำให้นิวเจนต์กลายเป็นนักฟุตบอลของเพรสตันนอร์ทเอนด์คนแรกที่ติดทีมชาติอังกฤษ หลังจากที่เซอร์ทอม ฟินนีย์ เคยทำไว้ในปี ค.ศ. 1958 และกลายเป็นนักฟุตบอลอังกฤษคนแรกที่ติดทีมชาติชุดใหญ่ ทั้งที่เล่นอยู่ในลีกนอกลีกสูงสุด หลังจากไมเคิล เกรย์ ของซันเดอร์แลนด์ ทำไว้เมื่อปี ค.ศ. 1999
ในปี ค.ศ. 2015 ได้ย้ายจากเลสเตอร์ซิตี ในพรีเมียร์ลีก ไปมิดเดิลส์เบรอ ในลีกแชมเปี้ยนชิพ แบบไม่มีค่าตัว
โดยส่วนตัวแล้ว นิวเจนต์ชื่นชอบทีมเอฟเวอร์ตัน และมีนักฟุตบอลที่ชื่นชอบ คือ ดังคัน เฟอร์กูสัน อดีตกองหน้าของเอฟเวอร์ตันชาวสกอต
ไหล่ทวีป
ไหล่ทวีป () เป็นส่วนที่ตื้นที่สุดและอยู่ติดกับส่วนที่เป็นทวีป บางทีถือว่าเป็นส่วนของทวีป พื้นของไหล่ทวีปบางตอนจะเรียบ บางตอนมีร่องยาว บางตอนมีสันเนิน บางตอนมีแอ่งกลม บางตอนมีเนินเขา บางส่วนเป็นหิน บางส่วนปกคลุมด้วยโคลน ทราย หรือกรวด
ไหล่ทวีป เป็นส่วนที่มีการเปลี่ยนแปลง อาจเป็นการเปลี่ยนแปลงแบบกรรมวิธีปรับระดับ หรือการเปลี่ยนแปลงที่เกิดจากการเคลื่อนไหวแปรรูปของเปลือกโลก ไหล่ทวีปจะมีระดับสูงขึ้นและมีขนาดกว้างออกไป เพราะมีวัตถุต่าง ๆ จากพื้นดินมาทับถมอยู่ ตัวกระทำที่นำเอาวัตถุเหล่านั้นมาคือ แม่น้ำ ลมและสิ่งที่หลุดร่วงจากฝั่งจากการกระทำของทะเลมหาสมุทรเอง ถ้าชายฝั่งจมตัวลงน้ำทะเลจะไหลท่วมขึ้นไปถึงส่วนที่ป็นที่ราบชายฝั่ง ไหล่ทวีปจะเปลี่ยนแปลงไป ถ้าชายฝั่งยกตัวสูงขึ้นไหล่ทวีปอาจกลายเป็นที่ราบชายฝั่งไปเป็นส่วนของผืนดินที่ลาดเอียงจากชายฝั่งลงไปใต้ทะเล หรือเป็นส่วนของผืนดินที่ยื่นออกมาจากทวีป ไหล่ทวีปถือเป็นบริเวณที่มีน้ำตื้น ซึ่งบางครั้ง เราเรียกว่า ไหล่ทะเล ()
ซึ่งมีความจะมีความลาดเอียงจากชายฝั่งทะเลอย่างน้อยมากประมาณ 0.1 องศาเท่านั้น และเป็นพื้นที่ๆแพลงก์ตอนอาศัยเป็นจำนวนมาก ขอบทวีปซึ่งเป็นบริเวณระหว่างไหล่ทวีปกับที่ราบก้นสมุทรนั้น ประกอบด้วยแผ่นทวีปที่ลาดชันไปจนถึงบริเวณที่ราบเรียบใต้ทะเล ซึ่งการที่ตะกอนจากทวีปได้ตกลงไปสู่บริเวณฐานที่ลาดชันของไหล่ทวีป เป็นสาเหตุหนึ่งที่ทำให้ทวีปเกิดการขยายตัว โดยส่วนมากจะมีความลึกถึง200 เมตร
ตามอนุสัญญาองค์การสหประชาชาติว่าด้วยกฎหมายทะเล พ.ศ. 2525 ได้แบ่งเขตทางทะเลออกเป็นส่วนต่างๆโดนระบุส่วนที่เป็นไหล่ทวีปไวดั้งนี้
ประกอบด้วยพื้นทะเล และใต้ผิวพื้นของพื้นที่ใต้น้ำ ซึ่งยืดขยายจากทะเลอาณาเขตไปจนถึงขอบ ที่ด้านนอกสุดของทวีปที่มีน้ำลึกไม่เกิน 200 เมตร หรือที่ระยะ 200 ไมล์ทะเลจากเส้นฐาน ซึ่งใช้วัดความกว้างของทะเลอาณาเขต ในกรณีที่ริมขอบของทวีปยืดขยายออกไป ไม่ถึงระยะดังกล่าว
ตามกฎหมายทะเล รัฐชายฝั่งมีสิทธิอธิปไตยเหนือทรัพยากรธรรมชาติ ทั้งบน และใต้ผิวพื้นไหล่ทวีป ไม่ว่าจะมีชีวิตหรือไม่มีชีวิต ส่วนรัฐอื่นๆ ยังมีสิทธิ ที่จะวางสายเคเบิล หรือท่อทางใต้ทะเลบนไหล่ทวีปนั้นได้ โดยต้องได้รับความยินยอม จากรัฐชายฝั่งก่อน
ยีนเด่น (ละครซิตคอม)
ยีนเด่น เป็นละครโทรทัศน์แนวซิตคอมออกอากาศทางช่องวัน ผลิตโดยซีเนริโอ กำกับการแสดงโดย กิตติ เชี่ยววงศ์กุล เดิมมีความยาวตอนละ 30 นาที และออกอากาศทุกวันพุธ เวลา 19:00 น. – 19:30 น. ออกอากาศตอนแรกวันที่ 6 สิงหาคม พ.ศ. 2557 และวันเสาร์ เวลา 19.00 - 19.30 น. ตั้งแต่วันที่ 4 ตุลาคม พ.ศ. 2557 เนื่องจากกระแสตอบรับที่ดี จึงได้เพิ่มเวลาออกอากาศเป็น 45 นาที และย้ายมาออกอากาศทุกวันเสาร์ เวลา 18:30 - 19:15 น. ตั้งแต่วันที่ 17 มกราคม พ.ศ. 2558
ยีนเด่นหลุดจากผังของช่องวัน โดยออกอากาศตอนสุดท้ายในวันที่ 30 พฤษภาคม พ.ศ. 2558 ถึงแม้จะมีกระแสตอบรับและคำวิจารณ์ที่ดีในโลกออนไลน์ก็ตาม แต่เนื่องด้วยเหตุผลเรื่องเรตติ้งและต้นทุนการผลิต ทำให้ยีนเด่นมีการออกอากาศรวมทั้งหมดเพียง 41 ตอน และมีตอนพิเศษ 1 ตอน คือ ยีนเด่น Holiday โดยทางช่องจะนำละครซิตคอมเรื่องมือปราบกุ๊กกุ๊กกู๋มาฉายแทน
ในเดือนตุลาคม พ.ศ. 2558 ซิทคอม ยีนเด่น จะออกอากาศอีกครั้ง(Rerun) ในทุกวันอาทิตย์ เวลา 12:30 น. - 13:00 น. เริ่มวันที่ 4 ตุลาคม พ.ศ. 2558 ต่อมาเลื่อนเวลาออกอากาศเป็น 11:00 น.-12:00 น. และเพิ่มการออกอากาศวันเสาร์ด้วย ก่อนจะย้ายมาออกอากาศวันจันทร์ - ศุกร์ เวลา 11:00 น. - 11:30 น. ตั้งแต่วันที่ 1 กุมภาพันธ์ พ.ศ. 2559
โดยตนมักโดนพ่อล้อว่าคือยีน แต่ตนคือยีนเด่น เพราะเอารูปปู่มาอ้าง
โดยตนมีความลับคือแอบชอบเบล กับเก็บของขวัญที่เบลเคยให้มาเก็บในตู้ลับ รหัสคือวันเกิดเบล กับหาทางให้เบลรักตน แต่พลาดเสมอ โดยตะวันกับก๊องหาว่าไขรหัสแต่ไม่รู้
โดยมีจุดอ่อนคือ แพ้อาหารกับธรรมชาติ ผิวบอบบางต้องใช้แชมพูเด็กกับหิ้วกล่องข้าวแม่ไปทำงานประจำ โดยเวลาไปทำงานต้องอาศัยรถพ่อไปส่ง แต่ตนตื่นสาย กับขากลับขึ้นรถก๊อง สาเหตุที่ไม่ขับรถ เพราะมีปมไปขับรถชนหมาตาย หรือตอนทะเลาะกับเบลหรือหิวจัดเป็นตัวกลิ้งงับๆ มองใครไล่กัดไปทั่ว
ในวาเลนไทน์เศร้าตลอด ล่าสุดระบายให้ตะวันรู้ โดยตะวันคิดหาทางให้ตนบอกรัก แต่พลาด กับกลัวเสียเพื่อนเสมอ แต่ตะวันก็คิดแผนให้ตนทำคะแนนทีละนิด อย่างตอนสงกรานต์
พอเบลมาบอกเรื่องจะแต่งงาน ก็เสียใจมากถึงขั้นขอย้ายงานไปอเมริกา พอเบลมาบอกเลิกกับปิ๊ก ก็ถูกตะวันแนะนำให้รีบบอกรักแต่ไม่ทำ จึงคอยทำดีกับปลอบเบล จนเผลอบอกรักไป แต่เบลก็หนีตนไป
ตนจึงปล่อยเนื้อปล่อยตัว กับไม่ได้บอกครอบครัวกับเบลเรื่องย้ายงาน เป็นเวลา 1 เดือน พอทางบ้านรู้หาทางห้าม ทางเบลก็ไม่สน ตนจึงคิดเร่งย้ายในอีกเดือน เป็นสัปดาห์เดียว ตอนไปขอวีซ่าทั้งบ้านถ่วงเวลา แต่เบลผิดที่มาช้า ซึ่งตนคิดหนีเบล
ช่วงใกล้ไป ตะวันมาเตือนว่าที่ตนทำคือหนีปัญหา ตนก็นฟุ้งซ่านว่าไปดวงจันทร์เจอเบลที่ฉลาด วันต่อมาตอนเก็บของ ตะวันกับก๊องมาบอกเรื่องข้อความที่เบลเสียใจ ทั้งคู่พยายามกล่อม ตนก็ไม่สน ทั้งคู่จึงพังตู้ขนของหนีไป ตอนไปสนามบินทราบว่าเบลกลับมา ตนจึงรีบกลับบ้าน แต่ช้าไป ตนจึงอัดคลิปสุดท้ายระบายเรื่องเบล ออกมานั่งพักเปิดกล่องที่เคยให้เบลกลางบ้าน พบเบล ทั้งคู่ก็ร้องไห้กับคบกันในที่สุด
สาเหตุที่ตั้งชื่อ 2 แฝดว่าตะวันกับตุ่น เพราะเอามาจากฝันวันที่ 3 มกราคม 2558 ละครซิทคอม ยีนเด่น งดออกอากาศเนื่องจากซิทคอม เพราะมีเธอ ออกอากาศตอนพิเศษ Special Party ตลอด 1 ชั่วโมงเต็มตั้งแต่เวลา 19.00 - 20.00 น.
อะไลต์แดตเนเวอร์คัมส์
"อะไลต์แดตเนเวอร์คัมส์" () เป็นเพลงของวงดนตรีร็อกชาวอเมริกัน ลิงคินพาร์ก ร่วมกับนักดนตรีชาวอเมริกัน สตีฟ อะโอะกิ รวมอยู่ในอัลบั้มรีมิกซ์ชุดที่ 2 ของวง "รีชาจด์" เป็นซิงเกิลที่ 26 ของวง เพลงปรากฏเป็นเพลงลำดับแรกในอัลบั้ม ขณะที่เพลงนี้ในเวอร์ชันรีบูตที่โปรดิวซ์โดย ริก รูบิน จะเป็นเพลงลำดับสุดท้ายหรือเป็นแทร็กปิดอัลบั้ม ออกจำหน่ายในรูปแบบซีดีซิงเกิลในวันที่ 11 ตุลาคม พ.ศ. 2556
เมื่อวันที่ 6 ตุลาคม พ.ศ. 2556 โจ ฮาห์น ยืนยันว่าจะมีการผลิตมิวสิกวิดีโอของเพลง "A Light That Never Comes" ด้วยการโพสต์ภาพเบื้องหลังการทำงาน และวิดีโอตัวอย่างสั้นๆ ในบัญชีอินสตาแกรมของเขา หลังจากนั้นสองสามวันต่อมา มิวสิกวิดีโอได้ออกเผยแพร่ แต่หลายเว็บไซต์ชื่อดังทั่วโลกยังให้ออกเผยแพร่เฉพาะภายในบางประเทศเท่านั้น
มิวสิกวิดีโอนี้ได้เผยแพร่ออกมาอย่างเป็นทางการทั่วโลกในยูทูบ ในวันที่ 17 ตุลาคม พ.ศ. 2556 เบื้องหลังการผลิตของมิวสิกวิดีโอนี้อยู่ในเว็บไซต์อย่างเป็นทางการของบริษัทเดลล์ โดยในมิวสิกวิดีโอมีสมาชิกของวงและรูปปั้นของสตีฟ อะโอะกิ ในโลกไซเบอร์ รวมทั้งนักแสดงหญิงที่ไม่ระบุชื่อ ปรากฏอยู่ในมิวสิกวิดีโอ
อะไลต์แดตเนเวอร์คัมส์ (รีมิกซ์) () เป็นอีพีชุดที่ 3 ที่ออกเผยแพร่สู่สาธารณะโดยวงดนตรีร็อกชาวอเมริกัน ลิงคินพาร์ก และเป็นอีพีที่ออกเผยแพร่เป็นชุดที่ 2 โดยนักดนตรีอิเล็กโทรเฮาส์ชาวอเมริกัน สตีฟ อะโอะกิ ประกอบไปด้วยเพลง "A Light That Never Comes" ในรูปแบบรีมิกซ์ 7 แทร็กโดยศิลปิน 7 ท่าน เป็นหนึ่งในบางอีพีที่ไม่ได้ออกจำหน่ายโดย Machine Shop ซึ่งเป็นค่ายเพลงที่ก่อตั้งขึ้นโดยนักร้องร่วมของวง ไมค์ ชิโนดะ ทั้งอัลบั้มมีอยู่ในช่องในยูทูบที่เป็นทางการของสตีฟ อะโอะกิ และดิมมัคเรคคอร์ดส์
กะพ้อเขาจันทร์
กะพ้อเขาจันทร์ เป็นปาล์มในสกุลกะพ้อ เป็นต้นเดี่ยวหรือแตกกอ ใบรูปฝ่ามือ โดยแฉกตรงกลางมีขนาดใหญ่ที่สุด เว้าลึกถึงกลางใบ แฉกกลางมีขน ขอบก้านใบมีหนามแหลม ดอกช่อ ออกตามซอกใบ ดอกย่อยขนาดเล็กจำนวนมาก ผลรูปกลมรีแก่เป็นสีแดง เป็นพืชถิ่นเดียวในประเทศไทย กระจายพันธุ์ในภาคตะวันออก พบครั้งแรกโดยนายพูนศักดิ์ วัชรากร ใช้เป็นไม้ประดับ ชื่อสปีชีส์ตั้งเป็นเกียรติแก่ผู้ค้นพบ
สกุลแสลงใจ
สกุลแสลงใจ หรือ "Strychnos" เป็นสกุลของพืชมีดอกในวงศ์ Loganiaceae (บางครั้งเป็น Strychnaceae). สกุลนี้มีสมาชิก 100 ชนิดที่ยอมรับแน่นอนว่าอยู่สกุลนี้ และมีอีก 200 ชนิดที่ยังไม่แน่นอน แพร่กระจายไปทั่วเขตร้อน พืชในสกุลนี้มีแอลคาลอยด์ที่เป็นสารพิษในราก กิ่งและใบของพืช ตัวอย่างเช่น strychnineและ curare
สกุลนี้แบ่งเป็น 12 ส่วน ได้แก่
สกุลเครือเขาน้ำ
สกุลเครือเขาน้ำ หรือ Tetrastigma เป็นสกุลของพืชในวงศ์ Vitaceae เป็นไม้เลื้อย ใบประกอบ พบในเขตร้อนและกึ่งเขตร้อนของเอเชีย มาเลเซีย และออสเตรเลีย พืชในสกุลนี้มักเป็นเจ้าบ้านขอพืชปรสิตในวงศ์ Rafflesiaceae รวมทั้ง "Rafflesia arnoldii" ที่มีดอกที่ใหญ่ที่สุดในโลก
ภายในวงศ์ Vitaceae "Tetrastigma" มีความใกล้เคียงกับ "Cayratia" และ"Cyphostemma".
สกุลมะขามเทศ
สกุลมะขามเทศ หรือ Pithecellobium เป็นสกุลของพืชมีดอกในวงศ์ Fabaceae ชื่อสกุลนี้มาจาก ภาษากรีก πιθηκος ("pithekos"), หมายถึงลิง และ ελλοβιον ("ellobion"), หมายถึง ต่างหู ซึ่งหมายถึงรูปร่างของฝัก
มีสมาชิกในสกุลนี้ประมาณ 75 ชนิด:
สกุลจั่น
สกุลจั่น () เป็นสกุลในวงศ์ Fabaceae ประกอบด้วยสปีชีส์ 150 สปีชีส์ แพร่กระจายในเขตร้อนและเขตกึ่งร้อนทั่วโลก
กากหมาก
กากหมาก เป็นพืชในวงศ์ Balanophoraceae เป็นพืชเบียน อาศัยกินน้ำเลี้ยงจากไทร แยกเพศ ดอกตัวเมีย เป็นช่อสีเหลือง มีดอกขนาดเล็กจำนวนมาก ช่อดอกเรียวยาวคล้ายกระบอง ดอกตัวผู้สีเหลือง ช่อมีลักษณะคล้ายฝักข้าวโพด ลำต้นสีเหลือง โคนต้นมีลักษณะไม่แน่นอน
การตีความฝัน (หนังสือ)
การตีความฝัน (; ) เป็นหนังสือโดย ซิกมุนด์ ฟรอยด์ นักจิตวิทยา หนังสือนี้แนะนำทฤษฎีจิตไร้สำนึกที่เกี่ยวข้องกับการตีความฝัน และยังเป็นหนังสือเล่มแรกที่อภิปรายถึงสิ่งที่ต่อมาเป็นทฤษฎีปมเอดิเพิส (Oedipus complex) ฟรอยด์ทบทวนหนังสือนี้อย่างน้อยแปดครั้ง และในฉบับพิมพ์ครั้งที่สาม ได้เพิ่มส่วนกว้างขวางซึ่งกล่าวถึงสัญลักษณ์นิยมฝันเป็นตัวอักษรมาก ตามอิทธิพลของวิลเฮล์ม ซทีเคิล (Wilhelm Stekel) ฟรอยด์กล่าวถึงงานนี้ว่า "วิจารณญาณนี้ตกแก่ผู้หนึ่งเพียงครั้งหนึ่งในชีวิต" (Insight such as this falls to one's lot but once in a lifetime.)
หนังสือฉบับพิมพ์ครั้งแรกขายได้น้อยมาก กว่าจะขายได้ 600 เล่มแรกก็ใช้เวลาหลายปี ทว่า งานนี้ได้รับความนิยมตามฟรอยด์ และมีการจัดพิมพ์อีกเจ็ดครั้งในชั่วชีวิตของเขา
เอ. เอ. บริลล์ นักจิตวิเคราะห์แบบฟรอยด์ เป็นผู้แปลจากภาษาเยอรมันเป็นภาษาอังกฤษครั้งแรก หลายปีต่อมา มีการจัดพิมพ์การแปลที่ได้รับอนุญาต โดยเจมส์ สเทรชี (James Strachey) การแปลภาษาอังกฤษครั้งล่าสุดโดย จอยซ์ คริก เพราะหนังสือนี้ยาวและซับซ้อนมาก ฟรอยด์จึงเขียนฉบับย่อชื่อ "ว่าด้วยฝัน" ("On Dreams")
เพลงชาติปากีสถาน
ควอมี่ ตารานาห์ (อังกฤษ:Qaumi taranah) (, , lit. "“เพลงชาติ”"), มีชื่อเรียกว่า (, , lit. "“แผ่นดินอันศักดิ์สิทธิ์”") เป็นเพลงชาติของปากีสถาน. เรียบเรียงทำนองโดย Ahmad G. Chagla ค.ศ. 1949, และ ประพันธ์บทร้องโดย Hafeez Jullundhri ค.ศ. 1952. ประกาศใช้อย่างเป็นทางการในเดือนสิงหาคม ค.ศ. 1954.
วอลเลย์บอลชายชิงแชมป์โลก 2014 รอบคัดเลือก
วอลเลย์บอลชายชิงแชมป์โลก 2014 จะมี 24 ทีม เข้าร่วมการแข่งขัน
การแบ่งโดยสมาพันธ์เพื่อการแข่งขันวอลเลย์บอลชายชิงแชมป์โลก2014 จะมี:
วอลเลย์บอลชายชิงแชมป์โลก 2014 รอบคัดเลือก โซนเอเชีย
วอลเลย์บอลชายชิงแชมป์โลก 2014 รอบคัดเลือกโซนเอเชีย จะมีสมาชิก 4 ประเทศผ่านเข้ารอบสุดท้ายที่จัดขึ้นในประเทศโปแลนด์
สมาชิก 29 ประเทศจะเข้าร่วมการคัดเลือก (เยเมนถอนทีมออกจากการแข่งขัน) ทีมจะกระจายไปตามภูมิภาคของสมาชิกเอวีซี ทีมอันดับ 1–5 จากอันดับโลกเอฟไอวีบีไม่ต้องแข่งขันในรอบภูมิภาค และจะผ่านการคัดเลือกสำหรับรอบสุดท้าย นิวซีแลนด์จะผ่านการคัดเลือกโดยอัตโนมัติในรอบสุดท้ายในฐานะสมาชิกโซนโอเชียเนีย
ศาลาประชาคมร้อยปี
ศาลาประชาคมร้อยปี (, , ) ชื่อเดิม ฮาราลูดอวา () เป็นอาคารทางประวัติศาสตร์ในวรอตสวัฟ, ประเทศโปแลนด์ ได้รับการสร้างขึ้นตามแผนของสถาปนิกที่มีชื่อเสียงชาวเยอรมัน มักซ์ แบร์ก สร้างขึ้นในปี ค.ศ. 1911–1913 เมื่อเมืองเป็นส่วนหนึ่งของจักรวรรดิเยอรมัน มักซ์ แบร์กได้ออกแบบศาลาประชาคมร้อยปีเพื่อเป็นอาคารอเนกประสงค์ ใช้สำหรับการเป็นเจ้าภาพจัดนิทรรศการ, การแสดงคอนเสิร์ต, การแสดงละครโอเปราและการแข่งขันกีฬา
ในปี ค.ศ. 1948 ได้มีการสร้างประติมากรรมโลหะรูปทรงเข็ม ("Iglica") มีความสูง 100 เมตร ซึ่งอยู่บริเวณด้านหน้าของศาลาประชาคมร้อยปี
ในปี ค.ศ. 2006 ศาลาประชาคมร้อยปีได้รับลงทะเบียนเป็นมรดกโลก
ศาลาประชาคมร้อยปีได้จดทะเบียนเป็นมรดกโลกจากองค์การยูเนสโกภายใต้ชื่อ "ศาลาประชาคมร้อยปีในวรอตสวัฟ" ในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่เมืองวิลนีอุส ประเทศลิทัวเนีย ด้วยข้อกำหนดและหลักเกณฑ์พิจารณาให้เป็นมรดกโลก ดังนี้
เวิลด์เกมส์
กีฬาเวิลด์เกมส์ () เป็นการแข่งขันกีฬาประเภทหนึ่งสำหรับทั่วโลก ซึ่งจัดขึ้นทุก 4 ปีจากคณะกรรมการโอลิมปิกสากล (International Olympic Committee หรือ IOC)
เวิลด์เกมส์ 1981
เวิลด์เกมส์ 1981 () การแข่งขันนี้จัดขึ้นที่ซานตาคลารา รัฐแคลิฟอร์เนีย สหรัฐอเมริกา
น้ำตกตาดกวางสี
น้ำตกตาดกวางสี (, ) เป็นน้ำตกแห่งหนึ่ง ตั้งอยู่ห่างจากเมืองหลวงพระบาง ประเทศลาว ประมาณ 32 กิโลเมตร ได้ชื่อว่าเป็นน้ำตกที่สวยที่สุดของหลวงพระบาง
น้ำตกตาดกวางสี มีจำนวนชั้นทั้งหมด 4 ชั้น มีความสูงโดยรวมประมาณ 75 เมตร เป็นน้ำตกหินปูน น้ำในน้ำตกจึงมีสีเขียวมรกต ภายในน้ำตกมีการจัดการท่องเที่ยวอย่างเป็นระเบียบเรียบร้อย มีพื้นที่แบ่งออกเป็นพื้นที่รับประทานอาหาร โดยไม่อนุญาตให้มีการปรุงอาหาร พื้นที่สำหรับเล่นน้ำ และมีการจัดการขยะอย่างมีประสิทธิภาพ
ราคาบัตรผ่านเข้าชม 20,000 กีบ (80 บาท) เปิดให้เข้าชมได้ตั้งแต่เวลา 6.00-17.00 น. บริเวณทางเข้าน้ำตกจะมีศูนย์อนุรักษ์หมี ซึ่งเป็นแหล่งรวบรวมหมีจากการช่วยเหลือจากการค้าสัตว์ป่าในสถานที่ต่าง ๆ ในประเทศลาว ซึ่งค่าเข้าชมส่วนหนึ่งก็นำมาอนุรักษ์บำรุงหมี
วิกฤตการณ์ติมอร์ตะวันออก
ภายหลังโปรตุเกสถอนตัวออกไปเมื่อปี พ.ศ. 2518 โดยมิได้จัดการปกครองให้แก่ติมอร์ตะวันออกแต่อย่างใด เป็นเหตุให้ประเทศอินโดนีเซียส่งทหารเข้ายึดครองติมอร์ตะวันออกโดยผนวกเข้าเป็นจังหวัดที่ 27 ของประเทศอินโดนีเซีย ซึ่งต่อมาได้ถูกคัดค้านจากประชาชนชาวติมอร์ตะวันออกเป็นเหตุให้เกิดความรุนแรงขึ้น โดยเฉพาะอย่างยิ่งตั้งแต่การชุมนุมทางศาสนาในพิธีมิสซาที่โบสถ์โมตาเอล (Motael) เมื่อวันที่ 12 พฤษภาคม พ.ศ. 2534 ริมทะเลกรุงดิลี โดยผู้ชุมนุมได้เดินขบวนไปยังสุสานซานตาครูซจำนวนผู้ร่วมชุมนุมจึงมีมากขึ้น และการชุมนุมก็เปลี่ยนเป็นการเรียกร้องเอกราช โดยมีนายชานานา กุฌเมา เป็นผู้นำที่มีบทบาทอย่างมากต่อการเรียกร้องเอกราชจากอินโดนีเซีย
อย่างไรก็ดีเมื่อรัฐบาลอินโดนีเซียยินยอมให้ชาวติมอร์ตะวันออกลงประชามติเพื่อแยกตัวเป็นเอกราชจากอินโดนีเซีย ในวันที่ 30 สิงหาคม พ.ศ. 2542 ประชาชนชาวติมอร์ตะวันออกกว่าร้อยละ 80 ออกเสียงสนับสนุนการแยกตัวเป็นเอกราช จึงก่อให้เกิดเหตุการณ์รุนแรงในติมอร์ตะวันออกโดยกลุ่มกองกำลังมิลิเทีย (militia) ที่นิยมอินโดนีเซีย สหประชาชาติจึงได้ตัดสินใจจัดตั้งกองกำลังนานาชาติ (International Force in East Timor – INTERFET) เมื่อ 15 กันยายน 2542 เพื่อส่งเข้าไปรักษาสันติภาพในติมอร์ตะวันออก ก่อนที่จะประกาศเอกราชในวันที่ 20 พฤษภาคม พ.ศ. 2545 ในขณะนี้ สหประชาชาติดำเนินการสนับสนุนติมอร์ตะวันออกภายใต้ United Nations Mission of Support in East Timor (UNMISET) ตั้งแต่ 20 พฤษภาคม พ.ศ. 2545
กอว์นบิก
กอว์นบิก (Cawn Bik) เป็นหัวหน้าเผ่าตาชอน และเป็นผู้นำการต่อต้านอังกฤษที่สำคัญในหมู่ชาวฉิ่น เขาสามารถรวบรวมชาวฉิ่นให้เป็นปึกแผ่น และต่อต้านการรุกรานเข้าสู่เทือกเขาฉิ่นของอังกฤษ ต่อมาได้ร่วมมือกับเจ้าฟ้าชเวโจบะยูในการต่อต้านอังกฤษ ภายหลังวันหมุ่งลูกชายของเขาถูกอังกฤษจับตัวไป เขาจึงยอมยุติการต่อสู้แลกกับการได้รับนิรโทษกรรมเมื่อ 11 เมษายน พ.ศ. 2453
อักษรเปโกน
อักษรเปโกน (Pegon) เป็นอักษรอาหรับที่ใช้เขียนภาษาชวาและภาษาซุนดา นอกเหนือจากการเขียนด้วยอักษรชวา และใช้มาก่อนที่จะเปลี่ยนเป็นอักษรโรมันในยุคอาณานิคม นิยมใช้เขียนงานทางศาสนาและกวีนิพนธ์ในพุทธศตวรรษที่ 20 คำว่าเปโกนมาจากภาษาชวา "pégo" หมายถึงเบี่ยงเบน เพราะเป็นการเขียนภาษาชวาด้วยอักษรอาหรับซึ่งไม่ได้เป็นอักษรพื้นเมืองของชาวชวา
ความแตกต่างหลักระหว่างอักษรยาวีและอักษรเปโกนคืออักษรจะเขียนตามเสียงที่เปล่งออกมา เพราะในภาษาชวามีสระที่หลากหลายกว่าภาษามลายูทำให้จำเป็นต้องเขียนสระให้ชัดเจนเพื่อป้องกันความสับสน ถ้าอักษรเปโกนเขียนแบบไม่มีเครื่องหมายสระอย่างอักษรยาวีจะเรียก คุนดุล อักษรเปโกนมีเครื่องหมายสำหรับเสียงที่ไม่มีในภาษาอาหรับด้วย
พรรคสังคมชาตินิยม
พรรคสังคมชาตินิยม เป็นพรรคการเมืองที่จดทะเบียนจัดตั้งพรรคเมื่อวันที่ 19 พฤศจิกายน พ.ศ. 2517 มีนาย ประสิทธิ์ กาญจนวัฒน์ เป็นหัวหน้าพรรคและนาย ฉันท์ จันทชุม เป็นเลขาธิการพรรค ซึ่งมีผู้ร่วมก่อตั้งอาทิ นิยม วรปัญญา ธเนตร เอียสกุล
พรรคสังคมชาตินิยมลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519 ก่อนจะถูกยุบพรรคเมื่อวันที่ 6 ตุลาคม พ.ศ. 2519 ตามคำสั่งของ คณะปฏิรูปการปกครองแผ่นดิน ก่อนจะฟื้นพรรคพรรคขึ้นมาอีกครั้งในปี พ.ศ. 2522 โดยคณะกรรมการบริหารพรรคชุดเดิมเพื่อลงรับสมัครเลือกตั้งในปีนั้น แต่ทางพรรคมิได้ส่งผู้สมัครลงรับเลือกตั้งและได้ทำการยุบพรรคไปเองในที่สุด
หลังการเลือกตั้งเมื่อวันที่ 4 เมษายน พ.ศ. 2519 ปรากฏว่า พรรคประชาธิปัตย์ ชนะการเลือกตั้งได้จำนวน ส.ส. มากที่สุดจึงได้ทำการจัดตั้งรัฐบาลผสม 4 พรรคซึ่ง "พรรคสังคมชาตินิยม" ได้เข้าร่วมรัฐบาลพรรคประชาธิปัตย์พร้อมกับ พรรคชาติไทย และ พรรคธรรมสังคม ซึ่งรัฐบาลผสมชุดนี้ได้บริหารประเทศอยู่ 6 เดือนก่อนจะถูก คณะปฏิรูปการปกครองแผ่นดิน รัฐประหารเมื่อวันที่ 6 ตุลาคม พ.ศ. 2519
อนันต์ กาญจนพาสน์
อนันต์ กาญจนพาสน์ หรือ เสี่ยช้าง (2 มิถุนายน พ.ศ. 2484 — ) ประธานกรรมการบริษัท บางกอกแลนด์ จำกัด (มหาชน) และเป็นเจ้าของโครงการเมืองทองธานี ซึ่งเขาเคยได้รับการจัดเป็นมหาเศรษฐีอันดับหนึ่งของประเทศไทย
อนันต์ เป็นทายาทรุ่นที่สองของมงคล กาญจนพาสน์ โดยเป็นบุตรคนที่ 2 ในจำนวนพี่น้องที่มีอยู่ทั้งหมด 10 คน สำเร็จการศึกษามัธยมศึกษาจากโรงเรียนกรุงเทพคริสเตียนวิทยาลัย ปริญญาตรีจากคณะบริหารธุรกิจ วิทยาลัยสวอซ ประเทศสวิตเซอร์แลนด์ อนันต์เริ่มดำรงตำแหน่งประธานกรรมการบริษัทบางกอกแลนด์ รวมถึงเป็นเจ้าของโครงการเมืองทองธานี ตั้งแต่ พ.ศ. 2533 จนถึงปัจจุบัน
อนันต์เป็นบุคคลสำคัญของตระกูลกาญจนพาสน์ ที่เคยสร้างชื่อเสียงในการสร้างโครงการอสังหาริมทรัพย์ขนาดใหญ่ จนเป็นบุคคลที่มีชื่อเสียงในวงการ ก่อนที่จะประสบกับวิกฤตการณ์การเงินในเอเชีย พ.ศ. 2540 ส่งผลให้ต้องเร่งทำการสะสางหนี้ เนื่องด้วยค่าเงินบาทลอยตัว
พ.ศ. 2550 ธนาคารกสิกรไทยได้ร่วมลงนามกับอนันต์ ซึ่งดำรงตำแหน่งประธานกรรมการบริษัทบางกอก แอร์พอร์ท อินดัสตรี จำกัด เพื่อทำสัญญาซื้อขายอาคาร 10 ชั้น เพื่อเป็นสำนักงานของธนาคารที่แจ้งวัฒนะ
พ.ศ. 2555 ภายหลังจากที่อนันต์ได้สะสางหนี้เสร็จสิ้น อนันต์ได้ร่วมกับบุตรชายสองคน ได้แก่ปีเตอร์ กาญจนพาสน์ และพอลล์ กาญจนพาสน์ ได้ทำการรุกขยายใน ธุรกิจหลัก 3 ซึ่งได้แก่ ธุรกิจอสังหาริมทรัพย์, ธุรกิจศูนย์ประชุมศูนย์แสดงสินค้าอิมแพ็ค เมืองทองธานี และธุรกิจขนส่งมวลชน ที่ซึ่งอนันต์ ได้ทำการซื้อหุ้นคืนจากบริษัท อิมแพ็ค เอ็กซิบิชั่น เมเนจเม้นท์ จำกัด โดยภายใต้การซื้อขายดังกล่าว ส่งผลให้บริษัทนี้มีฐานะเป็นบริษัทย่อยของบางกอกแลนด์ และได้มีการจัดกองทรัสต์เพื่อการลงทุนในอสังหาริมทรัพย์ขึ้นเป็นบริษัทแรกของประเทศไทยในปีต่อมา
อนันต์ สมรสกับศิริวรรณ กาญจนพาสน์ มีบุตร 2 คน คือ ปีเตอร์ กาญจนพาสน์ กรรมการผู้จัดการบริษัทบางกอกแลนด์ และ พอลล์ กาญจนพาสน์ กรรมการผู้จัดการบริษัท อิมแพ็ค เอ็กซิบิชั่น เมเนจเม้นท์ จำกัด
ศรัณย่า ชุณหศาสตร์
ศรัณย่า ชุณหศาสตร์ (ชื่อเล่น : เจด้า) เป็นนักแสดงหญิงและผู้ประกาศคั่นรายการทางสถานีโทรทัศน์สีกองทัพบกช่อง 7 ปัจจุบันเป็น ช่อง 7 HD
ศรัณย่า ชุณหศาสตร์ เกิดเมื่อ วันพฤหัสบดี ที่ 18 กุมภาพันธ์ พ.ศ. 2536 ที่ แขวงทุ่งสองห้อง เขตหลักสี่ กรุงเทพมหานคร เป็นบุตรของ นายสตราวุธ และ นางกาญจนา ชุณหศาสตร์ มีพี่น้องทั้งหมด 2 คน เจด้าเป็นบุตรคนที่ 2 (บุตรคนสุดท้อง) มีพี่สาวหนึ่งคน คือ สุจิณณา ชุณหศาสตร์ หรือ จูน ชีวิตช่วงแรกของเจด้า พักอาศัยอยู่กับครอบครัวในเขตหลักสี่ เจด้าเข้าเรียนระดับชั้นอนุบาล 1-3 จนถึงชั้นประถมศึกษาปีที่ 6 ที่ โรงเรียนชาลีสมุทร ระดับชั้นมัธยมศึกษาตอนต้น และ มัธยมศึกษาตอนปลายที่โรงเรียนราชวินิตบางเขน ปัจจุบันเจด้าจบการศึกษาระดับปริญญาตรี ที่ คณะมนุษยศาสตร์ มหาวิทยาลัยเกษตรศาสตร์ สาขาวิชาเอกวรรณคดีไทย ปี พ.ศ. 2559 รับพระราชทานปริญญาบัตรเมื่อ วันจันทร์ ที่ 20 พฤศจิกายน พ.ศ. 2560
ศรัณย่าเริ่มเข้าสู่วงการบันเทิง โดยการประกวดเฟรชชี่ของมหาวิทยาลัยเกษตรศาสตร์ จากการชักชวนของ ปัทมา วรดิลก (ตุ้ม) เพื่อหาบทการแสดงชื่อ ศรีนวล ในภาพยนตร์ศรีธนญชัย 555+ จึงชักชวนเข้ามาเรียนแคสติ้ง เพื่อฝึกฝนการเป็นนักแสดง หลังจากแคสติ้งผ่านก็ได้มาเล่นภาพยนตร์เรื่อง ศรีธนญชัย 555+ ถ่ายแบบนิตยสาร Seventeen และอื่นๆ อีกมากมาย ทางช่อง 7 สี ให้เจด้าเซ็นสัญญาการเป็นนักแสดงในสังกัด ตั้งแต่ปี พ.ศ. 2556 - ปัจจุบัน และก็มีผลงานออกมาเรื่อย ๆ แต่ผลงานที่ส่งให้มีชื่อเสียงเป็นที่รู้จักโดยทั่ว คือ สุดรักสุดดวงใจ ละครโทรทัศน์ในปี พ.ศ. 2560 ผลงานการแสดงที่เด่นๆ เช่น จุมพิตพยัคฆ์สาว, ทอง 10, เทพธิดาป่าคอนกรีต, นักบุญทรงกลด, ซีรีส์ ภารกิจรัก เรื่อง ยึดฟ้าหาพิกัดรัก 
ต่อมาได้รับบทร้ายเป็นครั้งแรกในละครเรื่อง มนตร์กาลบันดาลรัก
ตรีทศ สนแจ้ง
พลอากาศเอก ตรีทศ สนแจ้ง กรรมการในคณะกรรมการมูลนิธิโรงพยาบาลสมเด็จพระยุพราชรองหัวหน้าฝ่ายเศรษฐกิจ คณะรักษาความสงบแห่งชาติ อดีตผู้บัญชาการทหารอากาศ,ตุลาการศาลทหารสูงสุดราชองครักษ์พิเศษอดีตผู้บัญชาการศูนย์บัญชาการแก้ไขปัญหาการบินพลเรือน นายทหารพิเศษประจำหน่วยรักษาพระองค์ ฝูงบิน 201 รักษาพระองค์กองบิน 2 สมาชิกคณะรักษาความสงบแห่งชาติ รักษาการประธานกรรมการ บริษัท การบินไทย จำกัด (มหาชน) กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก และเป็นอดีตเสนาธิการทหารอากาศ
พล.อ.อ.ตรีทศ มีชื่อเล่นว่า ตู่ หรือที่สื่อมวลชนเรียกว่า ตู่ ท.อ. เกิดเมื่อวันที่ 1 พฤษภาคม พ.ศ. 2499 เป็นบุตรของ นายสนั่น กับนางหนูเล็ก สนแจ้ง สมรสกับ พลอากาศตรีหญิง อุดมลักษณ์ สนแจ้ง
พล.อ.อ.ตรีทศ จบการศึกษาชั้นมัธยมจากโรงเรียนปทุมคงคา จากนั้นได้เข้าศึกษาวิชาการทหารในโรงเรียนเตรียมทหาร รุ่น 14 (ตท.14) โรงเรียนนายเรืออากาศ รุ่น 21 และโรงเรียนนายเรืออากาศเยอรมนี พ.ศ. 2519
พล.อ.อ.ตรีทศ ได้รับการแต่งตั้งให้ดำรงตำแหน่งผู้บัญชาการทหารอากาศ สืบต่อจากพลอากาศเอก ประจิน จั่นตอง ในวันที่ 1 ตุลาคม พ.ศ. 2557 เขาเป็นผู้ลงนามการจัดซื้อเครื่องบิน A340-500 ทะเบียน HS-TLC ของบริษัท การบินไทย จำกัด (มหาชน) กับกองทัพอากาศไทยในวงเงิน 1,745.3282 ล้านบาทในขณะนั้นเป็นที่วิจารณ์ถึงความเหมาะสมของเครื่องบินชนิดนี้จะที่นำมาใช้ในกองทัพอากาศ และผู้ซื้อผู้ขายเป็นชื่อเดียวกัน ได้แก่ พล.อ.อ.ตรีทศ สนแจ้ง ต่างกันที่ตำแหน่งเท่านั้น
พล.อ.อ.ตรีทศ ได้รับโปรดเกล้าฯให้ดำรงตำแหน่งสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557
ไกรสร จันทร์สุวานิชย์
พลเรือเอก ไกรสร จันทร์สุวานิชย์ (เกิด 14 กันยายน พ.ศ. 2498) ราชองค์รักษ์พิเศษ สมาชิกสภานิติบัญญัติแห่งชาติ อดีตสมาชิกคณะรักษาความสงบแห่งชาติตามประกาศคณะรักษาความสงบแห่งชาติที่ 122/2557 อดีตผู้บัญชาการทหารเรือ คนที่ 36, อดีตผู้บัญชาการศูนย์บัญชาการแก้ไขปัญหาการทำการประมงผิดกฎหมาย, อดีตผู้บัญชาการ โรงเรียนนายเรือ
เกิดเมื่อวันที่ 14 กันยายน พ.ศ. 2498 ที่ กรุงเทพมหานครเป็นบุตรของพันโทสิทธิกร กับร้อยเอกหญิงชื่นสุข จันทร์สุวานิชย์ ศึกษา (นักเรียนเตรียมทหารรุ่นที่ 13 รุ่นเดียวกับพลเรือเอกสุรศักดิ์ หรุ่นเริงรมย์ และพลเรือเอกณรงค์ พิพัฒนาศัย) โรงเรียนนายเรือ รุ่น 70 และโรงเรียนเสนาธิการทหารเรือ รุ่น 48 ระหว่างรับราชการได้เข้ารับการศึกษาในหลักสูตรที่สำคัญ คือ หลักสูตรนายทหารชั้นต้นพรรคนาวิน รุ่นที่ ๒๒ หลักสูตรเสนาธิการทหารเรือ รุ่นที่ ๔๘ หลักสูตรวิทยาลัยการทัพเรือ รุ่นที่ ๓๐ หลักสูตรวิทยาลัยป้องกันราชอาณาจักร รุ่นที่ ๕๑ หลักสูตรผู้บริหารระดับสูง สถาบันวิทยาการตลาดทุน รุ่นที่ ๑๔ และหลักสูตร SURFACE WARFARE OFFICER SCHOOL (SWOS) สหรัฐอเมริกา สื่อมวลชนตั้งชื่อให้อย่างไม่เป็นทางการว่า "บิ๊กตั้ม" ด้านครอบครัว สมรสกับนาง ณุฉัตรา จันทร์สุวานิชย์ มีบุตรสาวชื่อ ร.ท.หญิง นันทณัทธ์ จันทร์สุวานิชย์ ประจำแผนกวิเทศสัมพันธ์ กองการต่างประเทศ กรมข่าวทหารเรือ และนายทหารฝ่ายเสนาธิการ กองเรือปราบเรือดำน้ำ กองเรือยุทธการ
ฟรันซิสโก โรดริเกซ บิลเชซ
ฟรันซิสโก ฆาบิเอร์ โรดริเกซ บิลเชซ (; 17 มิถุนายน ค.ศ. 1978 — ) หรือที่รู้จักกันในชื่อ ฟรันซิสโก เป็นอดีตนักฟุตบอลชาวสเปนซึ่งทำหน้าที่ในตำแหน่งสไตรเกอร์ และปัจจุบัน เขาได้ทำหน้าที่เป็นผู้จัดการให้แก่สโมสรฟุตบอลอูเด อัลเมริอา
อาชีพของเขามีความสัมพันธ์อย่างใกล้ชิดกับสโมสรฟุตบอลอูเด อัลเมริอา ทั้งนักฟุตบอลและผู้จัดการทีม กระทั่งเขาได้เริ่มทำการฝึกสอนทีมชุดหลักเมื่ออายุได้ 35 ปี
ฟรันซิสโกเกิดที่อัลเมริอา แคว้นอันดาลูซิอา ซึ่งภายหลังจากการร่วมทีมท้องถิ่นของตนอย่างโปลิเดปอร์ติโบอัลเมริอา เขาก็ได้มาเข้าร่วมทีมสโมสรฟุตบอลบาเลนเซีย โดยทำหน้าที่เฉพาะทีมสำรอง ส่วนในในปี ค.ศ. 2002 เขาได้กลับไปยังบ้านเกิดของเขา โดยได้เข้าร่วมทีมอูนิออนเดปอร์ติบาในการแข่งขันเซกุนดาดิบิซิออนและทำคะแนนในอัตราที่น่าประทับใจ
ในการแข่งขันลาลิกา ฤดูกาล 2004–05 เมื่อสัญญาร่วมทีมของเขาหมดอายุลง ฟรันซิสโกก็ได้รับโอกาสในการเปิดตัวของเขาในการแข่งขันลาลิกาและเซ็นสัญญาร่วมกับทีมอัลบาเซเตบาลอมปิเอ โดยฤดูกาลนี้คือหายนะ เนื่องด้วยเขาถูกเนรเทศจากสโมสรเพื่อให้คงเหลือผู้รักษาประตูไว้เพียงสามคน จากนั้น เขาได้ทำหน้าที่เป็นนายทวารให้แก่ทีมดังกล่าวเมื่อครั้งที่พบกับทีมสโมสรฟุตบอลเรอัลมาดริด ทว่า ทีมของเขาเป็นฝ่ายแพ้ที่ 1–6 ประตู
ต่อมา ฟรันซิสโกได้กลับไปยังสโมสรของเขาก่อนหน้า และได้ร่วมทำน้าที่อยู่พอสมควรโดยประสบความสำเร็จในการพาทีมทีมเลื่อนลำดับชั้นสู่ระดับสูงสุดในปี ค.ศ. 2007 แต่เขาก็ไม่ทำหน้าที่ในลำดับชั้นดังกล่าวอีกครั้ง โดยได้กลับมาทำหน้าที่ในดิวิชันสองและสามแทน (กับความสำเร็จแบบรายบุคคลและทีมในระดับเล็กน้อย)
ในปี ค.ศ. 2010 ฟรันซิสโกได้เริ่มต้นอาชีพการบริหารงานของเขา โดยได้ทำการฝึกสอนในหลายลำดับชั้นการแข่งขันให้แก่สโมสรอัลเมริอาของเขา เมื่อวันที่ 29 มิถุนายน ค.ศ. 2013 หลังจากร่วมทำหน้าที่ให้แก่ทีมสำรองในช่วงสองฤดูกาล เขาก็ได้รับการแต่งตั้งให้เป็นกุนซือของทีมหลักในการแข่งขันเซกุนดาดิบิซิออน ฤดูกาล 2012–13
หลังจากเกือบถูกผลักไสออกจากทีมในวันแข่งขันสุดท้าย ฟรันซิสโกได้ลงนามในสัญญาใหม่หนึ่งปีกับ "โรฆิบลังโกส" เมื่อวันที่ 27 พฤษภาคม ค.ศ. 2014
วอลเลย์บอลชายชิงแชมป์โลก 2014 รอบคัดเลือก โซนอเมริกาใต้
วอลเลย์บอลชายชิงแชมป์โลก 2014 รอบคัดเลือก ซีเอสวี เพื่อหาสมาชิกทั้ง9ประเทศ เพื่อเข้าร่วมการแข่งขัน ที่โปแลนด์ 2 ทีมที่อันดับดีที่สุดจากวอลเลย์บอลชายชิงแชมป์อเมริกาใต้และบวกทีมที่ดีที่สุดจากการแข่งขันรอบคัดเลือกวอลเลย์บอลแชมป์โลก
7 ทีมชาติ ซีเอสวี เข้าร่วมการแข่งขันวอลเลย์บอลชายชิงแชมป์โลก 2014 รอบคัดเลือก (ซีเอสวี) อุรุกวัยขอถอนตัวออกจากการแข่งขัน
สนามกีฬาแห่งชาติเกาสฺยง
สนามกีฬาแห่งชาติเกาสฺยง (; พินอิน: "Gāoxióng guójiā tǐyùchǎng"; ; ชื่ออย่างเป็นทางการ: สนามกีฬาเวิล์ดเกมส์ ( World Games Stadium)) สนามกีฬาขนาดใหญ่แห่งหนึ่ง ตั้งอยู่ในเขตจวออิง เมืองเกาสฺยง ประเทศไต้หวัน จัดเป็นสนามกีฬาแห่งชาติของไต้หวัน เป็นสนามเหย้าของฟุตบอลทีมชาติไต้หวัน และถือเป็นหนึ่งในสนามกีฬาที่สวยที่สุดในโลก
สนามกีฬาแห่งชาติเกาสฺยง เป็นสนามกีฬาเอนกประสงค์ ใช้สำหรับจัดการแข่งขันกีฬาหลายชนิด เปิดใช้เมื่อเดือนพฤษภาคม ค.ศ. 2009 มีความจุ 55,000 คน โดยใช้เป็นสถานที่หลักในการแข่งขันเวิลด์เกมส์ ครั้งที่ 8 ที่ไต้หวันเป็นเจ้าภาพ
มีจุดเด่นที่ลักษณะโครงสร้างคล้ายกับมังกร มีหลังคาที่ติดตั้งแผงโซลาร์เซลล์เพื่อใช้ผลิตกระแสไฟฟ้าใช้ภายในสนาม เพื่อลดปริมาณการใช้พลังงาน นับเป็นสนามที่ได้ชื่อว่าสร้างด้วยสถาปัตยกรรมที่สวยงาม ทันสมัย และเป็นมิตรกับสิ่งแวดล้อม
อีวาน ไซเซฟ
อีวาน ไซเซฟ ( 2 ตุลาคม ค.ศ. 1988 –) เป็นนักกีฬาวอลเลย์บอลชาวอิตาลีเชื้อสายรัสเซีย ผู้ทำหน้าที่ร่วมกับสโมสรวีซี ดีนาโมมอสโก
อีวานเกิดเมื่อวันที่ 2 ตุลาคม ค.ศ. 1988 ในสโปเลโต ประเทศอิตาลี เขาลูกชายของเวียเชสลาฟ ไซเซฟ เป็นอดีตเจ้าของเหรียญทองโอลิมปิกในกีฬาวอลเลย์บอล ส่วนแม่ของเขาอีรีนา ปอซดเนียโควา เป็นอดีตนักกีฬาว่ายน้ำ อีวานมีพี่สาว 1 คน คือ แอนนา (เกิดปี ค.ศ. 1975) พี่สาวของเขาแต่งงานในปี ค.ศ. 1993 และยังมีสัญชาติอิตาลีอยู่
ในปี ค.ศ. 2013 ไซเซฟ ได้แต่งงานกับแอชริง สิร็อคกี และเมื่อวันที่ 31 พฤศจิกายน ค.ศ. 2014 ภรรยาของเขาได้ให้กำเนิดลูกชายพวกเขาตั้งชื่อว่า อเล็กซานเดอร์ (ซาชา)
เขาเริ่มต้นอาชีพของเขาด้วยการเป็นตัวเซ็ต หลังนั้นเขาได้เปลี่ยนไปเล่นตำแหน่งตัวตีด้านนอก สโมสรแรกของเขาคือ แอร์เรเปอา-ลุยจีบักกี.อีเต เปรูจา เขาเล่นได้ 2 ฤดูกาล หลังจากนั้นเขาย้ายไปสโมสรเอมเมโรมาวอลเลย์ ในฤดูกาล 2007/2008 เขาเล่นให้กับสโมสรอันเดรโอลีลาตีนา จากนั้นเขาก็กลับมาเล่นให้กับสโมสรเอมเมโรมาวอลเลย์ และในปี ค.ศ. 2012 ไซเซฟเซ็นสัญญากับลูเบบันกามาเชราตา ไซเซฟได้แชมป์อิตาเลียนซูเปอร์คัพในปี ค.ศ. 2012 และ อิตาเลียนแชมเปียนชิพ 2013/2014 เมื่อวันที่ 9 พฤษภาคม ค.ศ. 2014 เขาได้ประกาศออกจากโมสรลูเบ จากนั้น 2 ฤดูกาล เขาได้เล่นให้กับสโมสรในรัสเซีย สโมสรวีซี ดีนาโมมอสโก
ไซเซฟ ได้เข้าร่วมทีมชาติอิตาลีในปี ค.ศ. 2008 เขาได้รับเลือกให้เป็นตัวแทนทีมชาติอิตาลีในการแข่งขันวอลเลย์บอลชิงแชมป์ยุโรป 2013 ไซเซฟได้รับรางวัลเสิร์ฟยอดเยี่ยมของการแข่งขัน ไซเซฟเป็นผู้ทำคะแนนหลักและเป็นหัวหน้าทีมในช่วงการแข่งขันเวิลด์ลีก 2014 และเขาได้เป็นผู้มีส่วนสำคัญในการพาทีมชาติอิตาลีเข้ารับเหรียญทองแดง ในปี ค.ศ. 2014 เขาได้เข้าร่วมการแข่งขันวอลเลย์บอลชิงแชมป์โลก 2014 ที่จัดขึ้นในประเทศโปแลนด์ เขาได้รับหน้าที่เป็นหัวหน้าทีมในรอบแรก แต่ในระหว่างการแข่งขันกับทีมชาติสหรัฐอเมริกา ทำให้เขาได้รับบาดเจ็บที่ข้อเท้า ดังนั้นจึงทำให้เขาไม่ได้ช่วยทีมในรอบที่ 2 เพราะเขาไม่สามารถเล่นได้
สกุลการเวก
สกุลการเวก หรือ Artabotrys เป็นสกุลที่มีสมาชิกมากกว่า 100 สปีชีส์ในเขตร้อนของโลกเก่า มี 31 สปีชีส์พบในแอฟริกา อยู่ในวงศ์ Annonaceae สมาชิกส่วนใหญ่เป็นไม้พุ่มหรือไม้รอเลื้อย ใบเดี่ยว ไม่มีขน ดอกสมบูรณ์เพศ ดอกมี 6 กลีบ ผลเป็นผลสด